Na temelju članka 35. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00 i 141/01,79/06, 141/06, 146/ 08, 38/09, 153/09, 143/12, 152/14, 81/15 i 94/17), članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13 ,137/15, 123/17, 98/19 i 144/20), članka 103. Zakona o cestama („Narodne novine“, broj: 84/11, 22/13, 54/13, 148/13 , 92/14, 110/19, 144/21, 114/22 i 4/23) i članka 37. Statuta Grada Šibenika („Službeni glasnik Grada Šibenika“, broj: 2/21), Gradsko vijeće Grada Šibenika, na \_\_sjednici od \_\_\_\_\_\_\_\_ dana, donosi

**ODLUKU**

**o ukidanju statusa javnog dobra kat.čest.br. 5997/4 K.O. Šibenik**

Članak 1.

Utvrđuje se da dio kat.čest.br. 5997, javno dobro u općoj uporabi, upisane u z.u. 8703 za K.O. Šibenik, buduće nove oznake 5997/4, površine 81 m2, K.O. Šibenik nije u funkciji javnog dobra u općoj uporabi, te se predmetnoj nekretnini ukida svojstvo javnog dobra

Članak 2.

Nekretnini iz članka 1. ove Odluke ukida se status javnog dobra te će Općinski sud u Šibeniku, zemljišno – knjižni odjel, izvršiti brisanje statusa javnog dobra u općoj uporabi na istoj te izvršiti upis prava vlasništva u korist Grada Šibenika.

Članak 3.

Ova Odluka stupa na snagu osmi dan od dana objave u „Službenom glasniku Grada Šibenika“.

KLASA: 940-01/24-01/46

URBROJ: 2182-1-07/1-24-

Šibenik, \_\_\_\_\_\_\_\_\_\_\_\_\_\_\_ 2024. godine

**GRADSKO VIJEĆE GRADA ŠIBENIKA**

PREDSJEDNIK GRADSKOG VIJEĆA

dr.sc. Dragan Zlatović

**Obrazloženje**

Nekretnina označena kao kat.čest.br. 5997 upisana je u z.u. 8703 za K.o. Šibenik kao javno dobro u općoj uporabi, vlasništvo Grada Šibenika. Dio predmetne nekretnine buduće oznake kat.čest.br. 5997/4, površine 81 m2, K.O. Šibenik, trokutastog je oblika, u naravi dijelom predstavlja stepenice, a dijelom pristupni put za osnovnu školu Ražine.

Grad Šibenik je u svrhu izgradnje nove osnovno školske ustanove, osnovne škole sa sportskom dvoranom i zatvorenim bazenom ishodio Lokacijsku dozvolu od strane Upravnog odjela za provedbu dokumenta prostornog uređenja i gradnju, KLASA: UP/I-350-05/23-01/000027, URBBROJ: 2182-01-08-23-0010, od 23. studenog 2023. godine, te Rješenjem o ispravku pogreške, UP/I-350-05/23-01/000027, URBBROJ: 2182-01-08-24-0015, od 20.02.2024. godine. U skladu s istom u obuhvat projekta, između ostalih kat.čest., ulazi i dio kat.čest.br. 5977 K.o. Šibenik, i to baš gore opisani navedeni dio. On će zajedno sa ostalim nekretninama predstavljati jedinstvenu građevnu česticu osnovne škole, dvorišni prostor i više neće biti u funkciji javnog dobra.

Prema čl. 103. st. 1. Zakona o cestama („Narodne novine“, broj 84/11, 22/13, 148/13, 92/14, 110/19, 144/21, 114/22, 4/23) kad je trajno prestala potreba korištenja nerazvrstane ceste ili njezinog djela može joj se ukinuti status javnog dobra u općoj uporabi . Čl. 103. st. 2. istog zakona propisuje da odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

Slijedom navedenog, budući da je prestala potreba korištenja predmetne nekretnine kao javnog dobra, predlaže se donošenje Odluke o ukidanju statusa javnog dobra na predmetnoj čestici kako je to opisano u dispozitivu odluke.